चौथो ट्‍वान्टी-२० भारतले जितेपछि शृंखला बराबरीमा
भारतले चौथो ट्वान्टी-२० बिहीबार इंग्ल्यान्डलाई ८ रनले हराएको छ । यससँगै ५ खेलको शृंखला रोमाञ्चक २–२ को बराबरीमा पुगेको छ ।
हैदराबाद — भारतले चौथो ट्वान्टी-२० बिहीबार इंग्ल्यान्डलाई ८ रनले हराएको छ । यससँगै ५ खेलको शृंखला रोमाञ्चक २–२ को बराबरीमा पुगेको छ ।पहिले ब्याटिङ गरेको भारतले सूर्यकुमार यादवको ३१ बलमा ५७ रनको योगदानमा ८ विकेट गुमाएर १ सय ८५ रन बनाएको थियो । घरेलु टिमका लागि श्रेयश अय्‍यरले पनि ३७ रनको योगदान दिए ।जवाफमा इंग्ल्यान्डले २० ओभरमा सबै विकेट गुमाएर १ सय ७७ रन मात्र बनाउन सक्यो । बेन स्टोक्सले २३ बलमा ४६ रन बनाए पनि त्यो जितका लागि पर्याप्त भएन् ।पाहुना टिमका लागि जेसन रोयले ४० रन जोडे । 